Manchester by the Sea. Manchester by the Sea – 2016-yilda Kenneth Lonergan tomonidan yozilgan hamda suratga olingan AQSh drama filmi. Filmda bosh rollarni Casey Affleck, Michelle Williams, Kyle Chandler va Lucas Hedges ijro etgan. Bu hikoya depressiya, aybdorlik hissi, qaygʻu, mas’uliyat, ishsiz oilalar kabi mavzularini oʻz ichiga oladi. Manchester by the Sea 2015-yil mart va aprel oylarida Massachusets shaharchasida va shtatdagi boshqa shaharlarda, jumladan, Beverly, Essex, Gloucester, Swamspscott, Lynn, Middleton, Tewksbury va Salemda suratga olingan. Film ilk bor 2016-yil 18-noyabrda kinoteatrlarga taqdim etilgan va 2016-yil 16-dekabrda keng miqyosda ommaga namoyish etilgan. Film budjeti 9 million dollarni tashkil etib, taqdimotdan soʻng 79 million dollar ishlab topgan. Film tanqidchilar tomonidan yaxshi kutib olingan hamda 2016-yilning eng yaxshi filmlari orasida sanab oʻtilgan. National Board of Review uni 2016-yilning eng yaxshi filmlaridan biri sifatida roʻyxatga kiritgan. Tanqidchilar Affleck, Hedges va Williamsning ijrolarini, Lonerganning ssenariyasi va rejissyorligini alohida eʼtirof etgan. „Manchester by the Sea“ filmi uchun Casey Affleck „Eng yaxshi rol“ va „Eng yaxshi aktyor“ Oscar mukofotlarini qoʻlga kiritgan. Undan tashqari eng yaxshi kino, eng yaxshi rejissyor, eng yaxshi aktyor (Hedges) va eng yaxshi aktrisa (Williams) sovrinlariga nomzodlik qilgan. Film yana toʻrtta yoʻnalish boʻyicha nomzodlikka qoʻyilgan.